**Informácie k prevádzke náhradných materských škôl počas letných prázdnin**

(zákonnému zástupcovi dieťaťa)

V zmysle § 2 ods. 6 Vyhlášky č. 306/2008 Z .z. o materskej škole Mesto Dubnica nad Váhom, ako zriaďovateľ materských škôl zabezpečuje letnú prevádzku v náhradných materských školách striedavo v čase od 13.07.2020 do 28.08.2020.

**Poplatky:**

**za materskú školu:** poplatok **10,-€** za každý týždeň mesiacov júl a august zákonný zástupca platí na účet materskej školy, ktorú dieťa navštevovalo v školskom roku 2019/20. Poplatok musí byť uhradený vopred a doklad o úhrade odovzdaný **do 25.06.2020** v materskej škole, ktorú doteraz dieťa navštevuje.

**za stravu:** šeky na stravu si zákonný zástupca vyzdvihne u vedúcej školskej jedálne od **23.06.2020** v čase od 7.30 do 14.00 hod. v náhradnej materskej škole, do ktorej prihlasuje dieťa a tu odovzdá doklad o zaplatení stravy do **26.06.2020** do 14.00 hodiny. Zaplatený počet dní za stravu je záväzný. Preplatky za stravu v náhradnej MŠ sa nevracajú.

Náhradná materská škola bude otvorená v prípade, že bude prihlásených najmenej 20 detí. Ak klesne počet detí pod 10, bude prevádzka náhradnej materskej školy zrušená!

**Počas pobytu v náhradnej MŠ je zákonný zástupca povinný:**

* dodržiavať školský poriadok,
* riadiť pokynmi zamestnancov príslušnej MŠ a aktuálnymi hygienicko-epidemiologickými opatreniami,
* pravdivo informovať o zdravotnom stave dieťaťa - písomne upozorniť na zdravotné problémy a alergie dieťaťa (diabetes, adrenalínové pero...),
* vypísať splnomocnenie na prevzatie dieťaťa inou dospelou osobou ako zákonným zástupcom, prípadne súrodencom starším ako 10 rokov,
* uviesť dva telefonické kontakty.

Dieťa bude do náhradnej materskej školy prijaté po splnení hore uvedených podmienok a odovzdaní riadne vyplneného a podpísaného informovaného súhlasu. **Informovaný súhlas zákonný zástupca odovzdá spolu s dokladom o zaplatení stravy v náhradnej materskej škole do 26.06.2020.**

V Dubnici nad Váhom dňa 15. júna 2020

Mgr. Viera Polakovičová

 riaditeľka MŠ